"05 Dikgang Tsala madume DMK le wena moso ono re mmogo Kopo ya beili ya monna wa kwa Welkom yo o latofadiwang ka go bolaya mokapelo wa gagwe e buseditswe morago mme e tla reediwa ka labone beke e e tlang.Dikolo tsa kwa dipolaseng kwa Free State di solofetswe go bulwa ka mantaga morago ga lefapha la thuto le sena go rarabolola morero o o ka ga go se duelwe ga beng ba dipalangwa tsa barutwana kwa Free State. Beng ba dipalangwa ba ba shakgetseng ba sekegile diirelo tsa bona ka ntlha ya go se duelwe fa e sale mo dingwageng di le 4 tse di fetileng"